- Luni, Marți și Miercuri de la 20:30, Nea Mărin se întoarce! Poftiți pe la noi: Poftiți în Dobrogea, pe Antena 1 și în AntenaPLAY
Nu mai este un secret pentru nimeni faptul că Oana Lis și Viorel Lis au probleme financiare, iar dorința ei de a-l salva pe fostul edil este mai mare decât oricare alta.
Soția lui Viorel Lis caută de o bună perioadă de timp mai multe modalități prin care să poată face rost de bani pentru a-l ajuta pe Viorel să se simtă mai bine în această perioadă grea a vieții.
Iată de ce a primit acest sfat și cum le-a răspuns Oana internauților!
Oana Lis, îndemnată să se apuce de OnlyFans
Inițial, soția fostului edil al Capitalei a postat pe pagina personală de Facebook o întrebare prin care le-a cerut sfaturile internauților cu privire la felul în care ar putea să obțină bani pentru a-l ajuta pe Viorel să treacă cu bine peste problemele de sănătate pe care le are.
„Bună, dragii mei, am nevoie să rezolv ceva. Ce să mai vând și unde!?... pe Olx văd că nu prea mai e activitate... mai mult spam... Dați-mi și mie idei că mereu m-ați inspirat” a întrebat Oana.
Internauții au sărit imediat în ajutorul femeii și i-au oferit sfaturi prin care să o ajute!
În timp ce doamnele i-au recomandat să apeleze la aplicații de vândut articole second-hand, bărbații au considerat oportun să îi recomande aplicația OnlyFans, aplicație pentru creatori și persoane influente care doresc să-și monetizeze conținutul, dar care în România este cunoscută mai ales pentru conținutul pentru adulți.
„Bărbații, mesaje- "Fa-ți OnlyFans!" Da, cred că aș produce ceva acolo... dar... Măi, pe mine dezbrăcată total mă vede doar cine mă iubește în viața asta. Ține de respectul de sine .. să nu aibă acces oricine la tine” a reacționat Oana Lis imediat printr-o altă postare pe Facebook.
„Felicitări Oana, ține de respect atât pentru tine cât și pentru partenerul tău de viață !”
„Foarte fain tot ceea ce ai spus! Așa este! Oricum ești frumoasă și deosebită așa cum ești!” sunt doar câteva dintre comentariile internauților care o susțin.
Viorel Lis, clipe de coșmar chiar de Paște
Oana și Viorel Lis au petrecut Paștele chiar la ei acasă pentru că fostul primar nu se mai poate deplasa fără ajutorul scaunului cu rotile, iar o plimbare i-ar fi putut agrava starea de sănătate precară.
Viorel Lis se confruntă cu mai multe probleme de sănătate de o bună perioadă de timp, iar în ciuda tuturor speculațiilor, Oana Lis a rămas alături de el indiferent de starea materială pe care o are fostul primar, dovedindu-le gurilor rele că și-au făcut o părere extrem de greșită asupra vieții ei.
„Ufff, mi-e așa greu când îl văd pe Vio că are o problemă și eu trebuie să mă gândesc cum să o rezolv. Acum, după ce că mai avea și el 3 dinți săracul, au început să se miște și să-l doară, de nu a putut să mănânce nici un ou fiert de Paște! Mi-era așa de milă!
Mă gândeam la o proteză mobilă pentru el, d-aia elastica cum au apărut acum, dar nu știu unde să merg cu el și aș avea nevoie de o recomandare, dacă ați văzut la cineva ... Că am văzut multe reclame pe online, dar contează și cine o face”, povestea Oana Lis în urmă cu puțin timp pe contul său, cerând ajutorul oamenilor potrivit Click.ro .